Ĉokoa kriĉostrigo

La Ĉokoa kriĉostrigo (Megascops centralis) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en areoj de centra Panamo ĝis okcidenta Ekvadoro.

Taksonomio kaj sistematiko
La taksonomio de la Ĉoko-strigo spertis multajn ŝanĝojn. Ĝi estis diverse traktita kiel enigita en aŭ kiel subspecio de la origina Otus guatemalae kaj poste kiel subspecio de O. vermiculatus kiam tiu estis disigita de O. guatemalae. Komence de la 2000-aj jaroj, ĉiuj membroj de la Nova Mondo de Otus estis asignitaj al Megascops.Greeney, H. F. and J. F. Freile (2020). Choco Screech-Owl (Megascops centralis), versio 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 7an de Aŭgusto, 2021Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo, 2021 Je 2019, la Internacia Ornitologia Komitato (IOC), la Norda kaj Suda Amerika Klasigkomitatoj de la Usona Ornitologia Societo (AOS), kaj la Taksonomio Clements traktas ĝin kiel aparta specio, Megascops centralis.Clements, J. F., T. S. Schulenberg, M. J. Iliff, S. M. Billerman, T. A. Fredericks, B. L. Sullivan, kaj C. L. Wood. 2019. The eBird/Clements Checklist of Birds of the World: v2019. Elŝutita el  Alirita la 15an de Aŭgusto, 2019
Tamen, la verko de BirdLife International nome Handbook of the Birds of the World traktas ĝin kiel enmetita ene de M. vermiculatus vermiculatus, la nomiga subspecio de la vermikula kriĉostrigo.HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo, 2021HBW kaj BirdLife International (2020) Taxonomic notes to accompany the Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB]. Alirita la 27an de Majo, 2021

La Ĉokoa kriĉostrigo estas monotipa.

Aspekto
La Ĉoko-strigo estas 20,5 ĝis 27 cm longa; du specimenoj pezis 106,7 kaj 121,5 g. Ĝi havas grizajn kaj ruĝecbrunajn kolormorfojn kaj la plumaroj de multaj individuoj estas mezaj inter la ekstremoj. La griza morfo havas grizecan blankan vizaĝdiskon kun nigrecaj strioj kaj malforta nigra rando, malklarajn blankecajn brovojn super flavaj ĝis ruĝoranĝaj okuloj, kaj mallongajn sed distingajn "orel-"tufojn. La supraj partoj estas brunecgrizaj makulecaj per nigra kaj flavbruna. La faldita flugilo montras neregulajn blankajn makulojn laŭlonge de la rando. Ĝia mentono estas blanka kaj la cetero de la subaj partoj blanka ĝis flavbruna kun mallarĝaj nigraj strioj kaj flavecbruna ĝis griza makuleco. La ruĝecbruna morfo estas ruĝecbruna supre kun multe malpli da makuleco ol la griza morfo kaj la subaj flankoj estas nuancoj de bruno.

Distribuado kaj habitato
La Ĉoko-strigo troviĝas ekde centra Panamo ĝis nordokcidenta Kolombio kaj en mallarĝa zono de okcidenta Ekvadoro. Ĝi loĝas en la interno kaj limoj de humida primara kaj sekundara arbaro en malaltebenaĵoj kaj antaŭmontetoj. Laŭ alteco ĝi atingas altecon de 1 575 m en sudokcidenta Ekvadoro, sed kutime troviĝas sub 1 000 m.

Kutimaro
Manĝado
La Ĉoko-strigo kutime troviĝas en la arbaro meze de la kanopeo, sed ĝia manĝokonduto ne estas dokumentita. Oni supozas, ke ĝia dieto konsistas el grandaj senvertebruloj kaj malgrandaj vertebruloj kiel tiu de aliaj Megascops-strigoj.

Reproduktado
La reprodukta sezono de la Ĉoko-strigo ŝajne estas de januaro ĝis marto, surbaze de la sola nesto kiu estis trovita kaj la kolekto de ino kun parte formita ovo. La nesto estis en natura kavaĵo en la trunko de mortinta arbo. La fundo de la kavaĵo enhavis ŝelon, lignopolvon, sekajn foliojn, buletojn, restaĵojn de predo kaj ovoŝelfragmentojn.

Voĉo

La Ĉoko-strigo ŝajne havas nur unu kanton, kontraste al plej multaj aliaj strigoj, kiuj havas primarajn (teritoriajn) kaj sekundarajn (amindumajn) kantojn. Ĝi estas priskribita kiel "mallonga...trilo kun rapida ritmo" kiu komenciĝas je egala tonalto kaj poste malaltiĝas. La laŭteco varias tra la tuta kanto.

Statuso
La IUCN ne taksis la statuson de la Ĉoko-strigo kiel aparta specio, sed inkluzivas ĝin kun la Gvatemala kriĉostrigo (M. guatemalae). Kvankam ĝi ŝajnas toleradi iom da vivejaj perturboj, ĝi forestas de arbarfragmentoj ĉirkaŭitaj de agrikulturo.

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Kategorio:Strigedoj
Kategorio:Birdoj de Ekvadoro
Kategorio:Birdoj de Kolombio
Kategorio:Birdoj de Panamo